નવી દિલ્હી: કેન્દ્ર સરકારે જીએસટી અંતર્ગત કારોબારીઓને લાગુ થતા નિયમોને સાર્વજનિક કર્યા છે. આ નિયમો સીબીઇસીની વેબસાઇટ એટલે કે WWW.CBEC.GOV.IN પર જઇને જોઇ શકાશે. એટલું જ નહીં આગામી ૧૦ એપ્રિલ સુધી ઇ-મેઇલ થકી આ નિયમોમાં ફેરફાર કરવા સંબંધી સૂચનો કરી શકાશે. આગામી ૧૮-૧૯ એપ્રિલે શ્રીનગર ખાતે જીએસટી કાઉન્સિલની બેઠક મળી રહી છે. જેમાં આ નિયમોને અંતિમ રૂપ આપવામાં આવશે. એટલું જ નહીં કઇ ચીજવસ્તુઓ ઉપર કેટલો ટેક્સ લેવામાં આવશે તે અંગેના નિર્ણયને પણ અંતિમ રૂપ આપવામાં આવશે.